Οι έγκυες δεν συμπεριελήφθησαν στην 1η φάση των κλινικών δοκίμων του εμβολιασμού συνεπώς δεν υπάρχουν δεδομένα για την επίδραση του εμβολίου τόσο στη μητέρα, όσο και στο έμβρυο. Το Φεβρουάριο του 2021 ξεκίνησε η 2η φάση των κλινικών δοκιμών όπου περιλαμβάνονται έγκυες και θηλάζουσες γυναίκες όποτε σύντομα θα έχουμε επίσημα συμπεράσματα σχετικά με την ασφάλεια του εμβολίου και σε αυτές τις ομάδες. Ωστόσο, βασιζόμενη στην παρακολούθηση περισσοτέρων των 30.000 εγκύων που έλαβαν m-RNA εμβόλια (Pfizer, Moderna) η ISIDOG (International Society of Infectious Diseases in Obstetrics and Gynecology / 2 Ιουλ 2021) συστήνει τον εμβολιασμό των εγκύων έναντι του SARS-CoV-2, με αυτού του τύπου τα εμβόλια.